RAGNI BIRMANI JE 
Femina. — Cephalothorax paullo longior quam latior, paene 
inverse cordiformis, tibia cum patella 4. paris parum brevior , 
utrinque apud (pone) oculos levissime sinuatus, in lateribus po- 
sterius fortiter rotundatus, lateribus praeterea parum rotundatis 
anteriora versus sensim sat fortiter angustatus, postice truncatus 
et in medio paullo retusus; frons latitudine saltem !/, latitudinis 
partis thoracicae aequat, tuberculo oculorum mediorum promi- 
nenti, truncato. Laevis est cephalothorax , impressionibus cepha- 
licis distinctissimis, fovea ordinaria centrali non ita magna sed 
bene expressa et in declivitate postica sita; saltem inter oculos 
et secundum medium pilis nonnullis longioribus munitus est. 
A latere visum dorsum ejus posterius sat fortiter convexum est, 
praeterea modo leviter convexum et paullo proclive; altitudo 
clypei sub oculis transversim fortiter impressi longitudinem areae 
oculorum mediorum vix aequare videtur, longitudine ordinis e 
tribus oculis seriei anticae formati evidentissime paullo minor. 
Oculi magni, medii (saltem postici) lateralibus sub-aequalibus 
paullo majores. Series oculorum antica parum deorsum est cur- 
vata; desuper visa series postica recta est, vix procurva. Oculi 
bini laterales contingentes sunt inter se; area oculorum me- 
diorum paullulo latior est postice quam antice, et paullulo latior 
postice quam longior. Spatium inter oculos medios anticos, qui 
paullo longius inter se quam a lateralibus anticis distant, dimidia 
oculi diametro minus videtur; medii postici, spatio diametrum 
oculi aequanti disjuncti, fere duplo longius inter se quam a la- 
teralibus posticis distant. Spatium inter. oculos medios anticos 
et posticos horum diametro paullulo majus est. Sternum non 
parum longius quam latius, in lateribus leviter rotundatum, 
antice late truncatum et in medio paullo emarginatum, posterius 
sensim apicem sub-acuminatum versus modice angustatum, cor- 
diformi-triangulum fere; paullo convexum est, impressionibus 
fortibus ad coxas praeditum, praeterea laeve, nitidum, paullo 
pilosum. Mandibulae deorsum et paullo anteriora versus directae, 
tibiis anticis paullo angustiores, plus duplo longiores quam la- 
tiores, clypei altitudinem longitudine non parum superantes, 
apicem versus sensim paullo angustatae , in dorso paene rectae. 
PIT tng nN Me 
